Leijonissa maailmanmestaruuden voittanut Kaapo Kakko, 18, varattiin NHL:ään toisella varausvuorolla. Kakon varasi New York Rangers.

Laitahyökkääjä Kakko pelasi viime kaudella ensimmäisen kokonaisen kautensa SM-liigassa. TPS:ssä Kakko tykitti 45 ottelussa tehot 22+16=38. Hänet valittiin kauden päätteeksi SM-liigan Vuoden tulokkaaksi.

Toukokuussa Kakko oli voittamassa maailmanmestaruuden Leijonissa. Hän tehoili Slovakiassa 10 ottelussa pisteet 6+1=7.

Aikuisten maailmanmestaruudella Kakko sai täyteen harvinaisen suoran. Hän on voittanut MM-kultaa alle 18-vuotiaissa, alle 20-vuotiaissa ja nyt myös miehissä. Tuon suoran keräämiseen Kakolta kului vain vähän reilu vuosi.

Kärkivaraukset menivät ennakoidusti. New Jersey Devils varasi ensimmäisenä keskushyökkääjä Jack Hughesin, jonka uskottiin koko kauden ajan olevan ensimmäisenä varattava pelaaja tänä vuonna.

Suomesta ei ole koskaan varattu ketään jääkiekkoilijaa ensimmäisellä vuorolla. Toisena Suomesta on aiemmin varattu Patrik Laine, Aleksander Barkov ja Kari Lehtonen.

Ensimmäinen varauskierros alkoi kello 3 Suomen aikaa. Tilaisuus on vielä kesken.

Varaustilaisuuden kierroksen kahdesta seitsemään käydään vasta juhannuspäivänä kello 20 Suomen aikaa. Juhannusaaton ja -päivän välisenä yönä varataan perinteisesti vain ensimmäisen kierroksen pelaajat.

Lue myös:

Rangersin suomalainen pelaajatarkkailija haltioissaan Kakosta: "Koen, että hän on valmis pelaamaan NHL:ssä jo ensi kaudella"

Kakko jännitti loppuun asti, olisiko ykkösvaraus saatu viimein Suomeen – lavalla suomalaiselle kajahti soimaan JVG:n Ikuinen vappu: "Ei huono valinta"

Thomson ja Heinola nousivat ykköskierroksen varauksiksi: "Jännitti ihan törkeästi"

Kakko pysyi loppuun saakka NHL-varausten ennakkoarvioissa toisena, ero Hughesiin kuitenkin kaventui: "Kuin kolikonheittoa"

Onko Kaapo Kakon varausnumerolla mitään merkitystä? – "Vasta parin vuoden jälkeen tiedetään, kenestä tulee ammattilainen"

Kaapo Kakon varjossa piilee erikoinen kiekkoilmiö – pikkulähiön superikäluokasta ensimmäiset NHL-varaukset

Kuinka ihmeessä alle kahden minuutin peliajalla nosteltiin kannua ensimmäisten joukossa? Lisäksi ihastelemme jo huvittavia piirteitä saanutta huumaa, jonka Kaapo Kakko on New Yorkissa nostattanut

NHL:n seuraavan supertähden harteille on kasattu valtavia paineita jo vuosia – ennätyksiä rikkonut 17-vuotias on varsinaisen kiekkoperheen timantti, joka kasvoi NHL-pelaajien ympäröimänä